


ΜΠΟΥΡΛΟΤΟ ΚΑΙ ΦΩΤΙΑ ΣΤΑ ΣΧΟΛΙΚΑ ΚΕΛΛΙΑ 

Τελευταία γίνεται πολύς λόγος για τα δήθεν «προβλήματα» της παιδείας και 
του εκπαιδευτικού συστήµατος. Διάφοροι ειδικοί περιλεύνουν από τα Μέσα 
Μαζικής Εξεπάτησης προσπαθώντας να τα λύσουν. Τί είναι όµως πραγματικά 
το σχολείο όπως είναι σήµερα και ποιός εἶναι ο ρόλος και σκοπός του για το 
κρατος, | 

Το σχολείο είναι ο χώρος όπου το νόηµα της παιδείας ( η αντικειμενική και 
σφαιρική αντίληψη της πραγματικότητας, καθώς και η ανάπτυξη κριτικῆς 
σκέψης) μετατρέπεται σε εκπαίδευση στην υποταγή, υπακοή κι αναπαραγωγή 
των ίδιων αναμασημένων φράσεων. Το σχολείο είναι, κατακρίβειαν, ένα από 
τα µέσα που το κράτος χρησιμοποιεί για να καταρρακώσει την ανθρώπινη 
αξιοπρέπεια, να αδρανοποιήσει και να υποτάξει τους πολίτες. Να τους 
αποτρέψει από το να αναπτύξουν συνείδηση κι αγωνιστηκότητα. Μερικά από 
τα κύρια χαρακτηριστικά της νεότητας είναι η επαναστατικότητα, η 
αμφισβήτηση, ο αυθορµητισµός, η αντιδραστικότητα. Αυτά ακριβώς εἶναι τα 
χαρακτηριστικά εκείνα που απειλούν την ύπαρξη του κράτους και της 
εξουσίας και γι αυτό το λόγο η κυβέρνηση προσπαθεί να τα υποθάλψει. 
Δυστυχώς, σε µεγάλο βαθµό τα καταφέρνει. Μετατρέπει τους νέους σε 
υποχείριά της κανοντας τους μαλθαλούς, αδιάφορους, απαθείς κι αδρανείς. 
Τους βομβαρδίζει µε ψεύτικες ανάγκες, τις οποίες δυστυχώς οι νέοι υιοθετούν 
ως φυσικές και προσωπικές ανάγκες. Ανάγκες οι οποίες βασίζονται στα υλικά 
αγαθά και το βόλεμα. Μέσα από τις μεθόδους διδασκαλίας που 
χρησιμοποιούνται σήµερα, οι µαθητές μαθαίνουν να αφιερώνουν τη ζωή τους 
σε σκοπούς όπως αυτό της εξεύρεσης µιας «καλής» δουλειάς (δηλαδη, µιας 
εύκολης δουλειάς που θα αποφέρει πολλά χρήματα και θα απαιτεί λίγο χρόνο 
και κόπο), της τέλεσης ενός γάμου (λές κι οποιοσδήποτε παπάς ή δήμαρχος 
μπορεί να ισχυροποιήσει ή να εγγυηθεί την οποιαδήποτε σχέση), του υλικού 
πλούτου (σάμπως και η αξία ενός ανθρώπου µπορεί να μετρηθεί βάσει των 
λογαριασμών που έχει στη τράπεζα ή της ακίνητης περιουσίας που κατέχει). 
Συμφέρει στο κράτος οι πολίτες να ασχολούνται µόνο µε αυτού του εἶδους τις 
ψεύτικες ανάγκες αντί να καταπιάνονται µε τις ουσιαστικές πτυχές της ζωής. 
Έτσι, το κράτος λειτουργεί ανενόχλητα, εξουσιάζει το λαό κι επιβάλλει τα 
συμφέροντά του µε τρόπο έμμεσο και ύπουλο, χωρίς αυτό να γίνεται 
αντιληπτό από τους πολίτες. 

Προκειμένου να αποβλακωθούν οι μαθητές, το κράτος επιβάλλει στα 
σχολεία τη διδασκαλία της ιστορίας µε διαστρεβλωμένα και παραποιηµένα τα 
γεγονότα, αποσιωπώντας πτυχές που δεν το συμφέρει να γνωστοποιηθούν 
και καλλιεργώντας τον εθνικισμό (για παράδειγµα, στην ιστορία πο έχουμε 
διδαχθεί, πάντα το ελληνικό έθνος και κράτος παρουσιάζεται ὡς το ανώτερο, 
ενώ οι υπόλοιποι λαοί ώς βάρβαροι και όλοι οι έλληνες εξουσιαστές και 
σφαγείς ηρωποιούνται). Επίσης, η ιστορία δεν διδάσκεται ποτέ αντικειµενικά, 
αλλά αποτελει ένα μείγμα τόσο από δεξιές, όσο και από αριστερές απόψεις 
προκειµένου να µη δυσαρεστηθούν τα κομματόσκυλα παντός είδους. Από την 
άλλη, οι µαθητές διδάσκονται στα σχολεία το μάθημα των θρησκευτικών, το 
οποίο αποτελεί εκφραστικό όργανο µόνο μίας θρησκείας, του ορθόδοξου 
χριστιανισμού, ο οποίος παρουσιάζεται ως η Ιδανική θρησκεία, η µόνη 
αληθινή και µε το πιο δίκαιο θεό. Οτιδήποτε διαφορετικό, θεωρείται έργο 
καθαρά του σατανά! Κι όποιος μαθητής δεν συμμέτέχει στις επισκέψεις στις 
εκκλησίες και στη πρωινή προσευχή, τιμωρείται! Με αυτό τον τρόπο, 
διαπιστώνεται η στενή σχέση µεταξά των κομματικοπολιτικὠν και 


θρησκευτικών εξουσιαστών. Επιπρόσθετα, στα σχολεία διδάσκεται και το 
µάθηµα της πολιτικής αγωγής. Σε αυτό, οι µαθητές μαθαίνουν να βλέπουν το 
«δημοκρατικό» πολίτευμα (προεδρευόµενη-κοινοβουλευτική δημοκρατία) να 
είναι ο θεμελιωτής της ελευθερίας κι ο ισορροπητής της κοινωνίας!!! Στην 
πραγματικότητα, το κράτος θεμελιώνει την αδικία και ισορροπεί τον τρόμο, 
που είναι ο μόνος που εξισώνει τους πολίτες. 

Τα πιο πάνω, αποτελούν είδος ψυχολογικού πολέμου κατα των νέων. Είναι 
πνευματική καταστολή κι επιβολή ενός µαλθακού τρόπου ζωής, καθώς και ο 
διχασμός της σκέψης και της συνείδησης. Οι γονείς (αλλοτροιωμένοι και Οἱ 
ίδιοι απτο το κράτος και απο το σύστημα) στέλνουν τα παιδιά τους στο σχολείο 
και τα προττρέπουν να υποτάσσονται στους δασκάλους τους και να 
παπαγαλίζουν τα βιβλία που τους επιβάλλει το υπουργείο. Δε 
συνειδητοποιούν πως απαραίτητες προὐποθέσεις της παιδείας εἶναι η 
ανάπτυξη κριτικής σκέψης, η αμφισβήτηση και το ανήσυχο πνεύμα. Κι 
αργότερα, στέλνουν τα παιδιά τους σε πανεπιστήμια ή κολλέγια ή άλλα τέτοια 
Ιδρύματα, όπου η αποχαύνωση τελειώνεται (εκτός κι αν ο ίδιος οι ἴδιοι οἱ 
φοιτητές της αντισταθούν, οπότε και «κόβονται» στα µαθηµάτά τους), αφού 
ακόµα κι εκεί οι νέοι καλούνται όχι να αναπτύξουν και να εκφράσουν τη δική 
τους σκέψη κι άποψη, αλλά να αναπαράγουν τα ίδια χιλιοεπτωμένα λόγια και 
τις ἴδιες ημιτελείς και συγκεχυμένες θεωρίες 


Κανένα διάλογο µ΄αυτούς που σκοτώνουν τη ζωή, µέσα 
στα σχολικά κελλιά!!. 


ΑΝΑΡΧΙΚΟΣ ΠΥΡΗΝΑΣ ΚΥΠΡΟΥ 






Και να, οι τέσσερις τοίχοι, ο πίνακας, 






























-. τα ϑρανία, το προαύλιο µε τα κάγχελα 
: Και µια γενική συγκατάϑεση που µας 
2 επιβάλλει να βρισκόμαστε στριμωγμµέ- 
νοι εκεί 

Σε ένα χώρο που διδάσµει ότι η ϑέλη- 
ση για ζωή είναι ϑέληση για επιβολή 

Σε ένα χώρο όπου τα υποκείμενα γίνο- 
νται αντικείμενα, που κρίνονται, τιμώ- 
νται και αποτιµώνται ἡ καταδικάζονται 
µε Βαϑμονομία πειϑαρχικών αξιών 

Σε ένα χώρο που κυοφορεί και αναπα- 
ράγει την ιδεολογία του εμπορεύμµατος, 
της υπακοής, της εξατοµίκευσης 

Σε ένα χώρο που η ανία ισοπεδώνει 
τις ανθρώπινες σχέσεις 

Σε ένα χώρο που η αρχιτεκτονική του 
γεννά την επιθετικότητα... 
που είναι φτιαγμένος από υλικά που 
εμφανίζουν ρωγμές... κηλίδες... που κα- 
ταρρέουν... υλικά µε ημερομηνία λήξης. 


Άραγε η γνώση ἡ η επιϑυμία γι αυτ” 
είναι φτιαγμένη από τέτοια υλικα; 








Αμφισβητώντας κάϑε τι 
που µας διδάσκει την 
απουσία της ζωής... 
Παραμένουμε ελεύθεροι 

